Na temelju čl. 64. Statuta Srednje škole Bartula Kašića Pag, uvažavajući odredbe čl. 52. Zakona o proračunu („NN“, br. 87/08., 136/12. i 15/15.), a u vezi sa čl. 34. Zakona o fiskalnoj odgovornosti („NN“, br. 111/18.) i čl. 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („NN“, 95/19.), Školski odbor Srednje škole Bartula Kašića Pag, na sjednici održanoj 9. ožujka 2020. godine donio je

 **PRAVILNIK**

 **O OSTVARIVANJU I KORIŠTENJU VLASTITIH PRIHODA**

Članak 1.

Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) utvrđuje se način ostvarivanja i korištenja vlastitih prihoda Srednje škole Bartula Kašića Pag (u daljnjem tekstu: Škola) odnosno prihoda koje Škola ostvaruje od obavljanja poslova na tržištu i u tržišnim uvjetima koji se ne financira iz proračuna.

Odlukom o izvršavanju proračuna Zadarske županije, vlastiti prihodi planiraju se u Županijskom proračunu i uplaćuju u Proračun.

 Članak 2.

Odredbe ovog Pravilnika ne odnose se na namjenske prihode i primitke: pomoći, donacije, prihode za posebne namjene, prihode od prodaje ili zamjene imovine u vlasništvu države, odnosno JLP(R)S i naknade s naslova osiguranja.

 Članak 3.

Škola može ostvariti prihode od:

* davanja u zakup i na privremeno korištenje prostora i opreme,
* prodaje proizvoda učeničke zadruge „Slani škoj“.

 Članak 4.

U Školi se vodi evidencija o sklopljenim ugovorima za vlastite prihode, a nadzor i naplata vlastitih prihoda vodi se prema Proceduri praćenja i naplate prihoda i primitaka Škole.

 Članak 5.

Ostvareni vlastiti prihodi, ukoliko osnivač Škole – Zadarska županija svojom odlukom drugačije ne odluči, koriste se za podmirenje sljedećih rashoda:

* skupina 32 – materijalni rashodi,
* skupina 42 – rashodi za nabavu proizvedene dugotrajne imovine.

Članak 6.

Vlastiti prihodi ostvareni tijekom jedne kalendarske godine koji se ne utroše za podmirenje troškova iz čl. 5. ovog Pravilnika nastalih u toj kalendarskoj godini, rasporedit će se u sljedećoj kalendarskoj godini za podmirenje troškova temeljem odluke Školskog odbora o raspodjeli rezultata donesene na prijedlog ravnatelja.

 Članak 7.

Ovaj Pravilnik stupa na snagu osmog dana od dana objave na oglasnoj ploči Škole.

Ovaj Pravilnik objavit će se na mrežnim stranicama Škole.

 Predsjednica Školskog odbora

 Sanja Maržić, prof., v.r.

KLASA: 003-05-01/20-01/1

URBROJ: 2198-1-68-01-20-01

Pag, 9. ožujka 2020.

Ovaj Pravilnik objavljen je na oglasnoj ploči Škole dana 10. ožujka 2020. te stupa na snagu dana 18. ožujka 2020 .

 Ravnateljica:

 Marija Pećirko, prof., v.r